CELEX: 32010D0271
Language: sk
Date: 2010-05-11 00:00:00
Title: 2010/271/: Rozhodnutie Komisie z  11. mája 2010 , ktorým sa mení a dopĺňa príloha II k rozhodnutiu 2008/185/ES, pokiaľ ide zahrnutie Írska do zoznamu regiónov, v ktorých sa realizuje schválený vnútroštátny program na kontrolu Aujeszkého choroby [oznámené pod číslom K(2010) 2983] (Text s významom pre EHP)

12.5.2010   
            
            
               SK
            
            
               Úradný vestník Európskej únie
            
            
               L 118/63
            
         ROZHODNUTIE KOMISIE
   z 11. mája 2010,
   ktorým sa mení a dopĺňa príloha II k rozhodnutiu 2008/185/ES, pokiaľ ide zahrnutie Írska do zoznamu regiónov, v ktorých sa realizuje schválený vnútroštátny program na kontrolu Aujeszkého choroby
   [oznámené pod číslom K(2010) 2983]
   (Text s významom pre EHP)
   (2010/271/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri Spoločenstva (1), a najmä na jej článok 9 ods. 2,
   keďže:
   
               (1)
            
            
               Smernicou 64/432/EHS sa stanovujú pravidlá obchodu s hovädzím dobytkom a ošípanými v rámci Spoločenstva. V článku 9 uvedenej smernice sa stanovujú kritériá schvaľovania povinných vnútroštátnych programov na kontrolu určitých nákazlivých chorôb vrátane Aujeszkého choroby.
            
         
               (2)
            
            
               V rozhodnutí Komisie 2008/185/ES z 21. februára 2008 o dodatočných zárukách v obchode s ošípanými v rámci Spoločenstva, pokiaľ ide o Aujeszkého chorobu, a o kritériách na poskytovanie informácií o tejto chorobe (2) sa ustanovujú dodatočné záruky pri premiestňovaní ošípaných medzi členskými štátmi. Tieto záruky súvisia s klasifikáciou členských štátov v závislosti od ich statusu, pokiaľ ide o choroby.
            
         
               (3)
            
            
               V prílohe II k rozhodnutiu 2008/185/ES sa uvádzajú členské štáty alebo ich regióny, v ktorých sa realizujú schválené vnútroštátne programy na kontrolu Aujeszkého choroby.
            
         
               (4)
            
            
               Írsko predložilo Komisii podkladovú dokumentáciu týkajúcu sa statusu tohto členského štátu, pokiaľ ide o Aujeszkého chorobu. V Írsku sa už niekoľko rokov realizujú vnútroštátne programy na kontrolu Aujeszkého choroby.
            
         
               (5)
            
            
               Komisia preskúmala dokumentáciu, ktorú predložilo Írsko, a zistila, že vnútroštátny program kontroly v tomto členskom štáte zodpovedá kritériám stanoveným v článku 9 ods. 1 smernice 64/432/EHS. Z tohto dôvodu by sa Írsko malo zahrnúť do zoznamu uvedeného v prílohe II k rozhodnutiu 2008/185/ES.
            
         
               (6)
            
            
               Na účely zrozumiteľnosti je potrebné uskutočniť určité menšie zmeny a doplnenia údajov týkajúcich sa Španielska v zozname v prílohe II k rozhodnutiu 2008/185/ES.
            
         
               (7)
            
            
               Príloha II k rozhodnutiu 2008/185/ES by sa preto mala zodpovedajúcim spôsobom zmeniť a doplniť.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha II k rozhodnutiu 2008/185/ES sa nahrádza znením v prílohe k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 11. mája 2010
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES 121, 29.7.1964, s. 1977/64.
   
      (2)  Ú. v. EÚ L 59, 4.3.2008, s. 19.
   
      PRÍLOHA
      
         
            „PRÍLOHA II
            
               Členské štáty alebo regióny, v ktorých sa realizujú schválené vnútroštátne programy na kontrolu Aujeszkého choroby
            
            
                        Kód ISO
                     
                     
                        Členský štát
                     
                     
                        Regióny
                     
                  
                        BE
                     
                     
                        Belgicko
                     
                     
                        všetky regióny
                     
                  
                        ES
                     
                     
                        Španielsko
                     
                     
                        územie autonómnych oblastí Galicia, País Vasco, Asturias, Cantabria, Navarra, La Rioja
                        územie provincií León, Zamora, Palencia, Burgos, Valladolid a Ávila v autonómnej oblasti Castilla y León
                        územie provincie Las Palmas v autonómnej oblasti Kanárske ostrovy
                     
                  
                        HU
                     
                     
                        Maďarsko
                     
                     
                        všetky regióny
                     
                  
                        IE
                     
                     
                        Írsko
                     
                     
                        všetky regióny
                     
                  
                        IT
                     
                     
                        Taliansko
                     
                     
                        provincia Bolzano
                     
                  
                        UK
                     
                     
                        Spojené kráľovstvo
                     
                     
                        všetky regióny v Severnom Írsku“